**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2013,

**ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov a ktorým sa dopĺňa zákon Slovenskej národnej rady č. 372/1990 Zb. o priestupkoch v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 223/2001 Z. z. o odpadoch a o zmene a doplnení niektorých zákonov v znení zákona č. 553/2001 Z.z., zákona č. 96/2002 Z.z., zákona č. 261/2002 Z.z., zákona č. 393/2002 Z.z., zákona č. 529/2002 Z.z., zákona č. 188/2003 Z.z., zákona č. 245/2003 Z.z., zákona č. 525/2003 Z.z., zákona č. 17/2004 Z.z., zákona č. 24/2004 Z.z., zákona č. 443/2004 Z.z., zákona č. 582/2004 Z.z., zákona č. 587/2004 Z.z., zákona č. 733/2004 Z.z., zákona č. 479/2005 Z.z., zákona č. 532/2005 Z.z., zákona č. 571/2005 Z.z., zákona č. 127/2006 Z.z., zákona č. 514/2008 Z.z., zákona č. 515/2008 Z.z., zákona č. 519/2008 Z.z., zákona č. 160/2009 Z.z., zákona č. 386/2009 Z.z., zákona č. 119/2010 Z.z., zákona č. 145/2010 Z.z., zákona č. 258/2011 Z.z. a zákona č. 343/2012 Z.z. sa mení a dopĺňa takto:

1. V § 18 odseky 7 a 8 znejú:

„(7) Ak vlastník, správca, nájomca alebo užívateľ nehnuteľnosti zistí, že na jeho nehnuteľnosti bol umiestnený odpad v rozpore s týmto zákonom, je povinný to bezodkladne oznámiť obvodnému úradu životného prostredia alebo obci, v ktorých územnom obvode sa nehnuteľnosť nachádza. Ak vlastník, správca, nájomca alebo užívateľ nehnuteľnosti podal oznámenie miestne príslušnej obci, obec do 3 pracovných dní od jeho prijatia postúpi oznámenie príslušnému obvodnému úradu životného prostredia. Ak obec, ktorá oznámenie prijala, dodatočne zistí, že predmetné oznámenie nepatrí do jej územného obvodu, je povinná do 3 pracovných dní od tohto zistenia postúpiť vec miestne príslušnej obci.

(8) Obvodný úrad životného prostredia na základe oznámenia podľa odseku 7, oznámenia podľa § 18a, z vlastného podnetu alebo z podnetu iného orgánu štátnej správy alebo obce vykoná v súčinnosti s miestne príslušnou obcou do 3 dní obhliadku odpadu a rozhodne o tom, či bol odpad umiestnený v rozpore s týmto zákonom a či je

a) komunálnym alebo drobným stavebným odpadom, alebo

b) iným odpadom.“.

1. V § 18 sa za odsek 8 vkladajú nové odseky 9 a 10, ktoré znejú:

„(9) Ak obvodný úrad životného prostredia rozhodne, že ide o odpad podľa odseku 8 písm. a), je konanie podľa odsekov 11 až 15 povinná bezodkladne vykonať obec. V tomto konaní môže obec požiadať Policajný zbor Slovenskej republiky (ďalej len „policajný zbor“) o zistenie osoby zodpovednej za umiestnenie odpadu na nehnuteľnosti v rozpore s týmto zákonom. Ak obec nepožiada policajný zbor o zistenie osoby zodpovednej za umiestnenie odpadu na nehnuteľnosti v rozpore s týmto zákonom, začne samostatne a bezodkladne vykonávať zisťovanie tejto osoby. Zisťovanie osoby podľa tohto odseku musí byť ukončené do 30 dní od začatia takéhoto zisťovania. Takto zistená osoba je povinná zabezpečiť zhodnotenie alebo zneškodnenie odpadu na vlastné náklady osobou, ktorá má na túto činnosť uzatvorenú zmluvu s obcou podľa § 39 ods. 10, alebo obcou, ak túto činnosť obec zabezpečuje sama

(10) Ak obvodný úrad životného prostredia rozhodne, že ide o odpad podľa odseku 8 písm. b), je konanie podľa odsekov 11 až 15 povinný bezodkladne vykonať obvodný úrad životného prostredia. V tomto konaní požiada obvodný úrad životného prostredia policajný zbor o zistenie osoby zodpovednej za umiestnenie odpadu na nehnuteľnosti v rozpore s týmto zákonom. Zisťovanie osoby podľa tohto odseku musí byť ukončené do 30 dní od začatia takéhoto zisťovania. Takto zistená osoba je povinná zabezpečiť zhodnotenie alebo zneškodnenie odpadu na vlastné náklady.“.

Doterajšie odseky 9 až 13 sa označujú ako odseky 11 až 15.

1. V § 18 odsek 11 až 13 znejú:

„(11) Ak sa podľa odseku 9 alebo 10 nezistí osoba zodpovedná za umiestnenie odpadu na nehnuteľnosti v rozpore s týmto zákonom, obec, ak ide o odpad podľa odseku 8 písm. a), a obvodný úrad životného prostredia, ak ide o odpad podľa odseku 8 písm. b), začne konanie na zistenie, či vlastník, správca, nájomca alebo užívateľ tejto nehnuteľnosti

a) je pôvodcom odpadu,

b) neurobil všetky opatrenia na ochranu svojej nehnuteľnosti, ktoré je povinný vykonať podľa osobitných predpisov,26) alebo nesplnil povinnosti podľa rozhodnutia súdu,27) alebo

c) mal z tohto uloženia odpadu majetkový alebo iný prospech.

(12) Ak sa v konaní podľa odseku 11 preukáže vlastníkovi, správcovi, nájomcovi alebo užívateľovi nehnuteľnosti, na ktorej bol umiestnený odpad v rozpore s týmto zákonom, niektorá zo skutočností uvedených v odseku 11 písm. a) až c), prejde povinnosť zabezpečiť zhodnotenie odpadu alebo zneškodnenie odpadu na tohto vlastníka, správcu alebo nájomcu nehnuteľnosti; ak ide o odpad podľa odseku 8 písm. a), odsek 9 štvrtá veta platí rovnako.

(13) Ak sa podľa odseku 9 alebo 10 nezistí osoba zodpovedná za umiestnenie odpadu na nehnuteľnosti v rozpore s týmto zákonom alebo sa v konaní podľa odseku 11 nepreukáže niektorá zo skutočností uvedená v odseku 11 písm. a) až c), zabezpečí zhodnotenie odpadu alebo zneškodnenie odpadu na vlastné náklady príslušný obvodný úrad životného prostredia, ak ide o odpad podľa odseku 8 písm. b); ak ide o odpad podľa odseku 8 písm. a), zhodnotenie alebo zneškodnenie na vlastné náklady zabezpečí obec, na ktorej území bol tento odpad umiestnený v rozpore s týmto zákonom.“.

1. V § 18 ods. 14 sa slová „s odsekom 10 alebo 11“ nahrádzajú slovami „s odsekom 12 alebo 13“.
2. V § 18 sa za odsek 15 vkladajú odseky 16 až 18, ktoré znejú:

(16) Ak obvodný úrad životného prostredia zistí v rámci konania podľa odseku 8 výskyt invázneho druhu27a) je povinný vec bez meškania postúpiť príslušnému orgánu ochrany prírody a krajiny.

(17) Ak obvodný úrad životného prostredia zistí v rámci konania podľa odseku 8, že došlo k degradácii poľnohospodárskej pôdy27b) je povinný vec bez meškania postúpiť príslušnému obvodnému pozemkovému úradu.

(18) Ak obvodný úrad životného prostredia zistí v rámci konania podľa odseku 8, že došlo k narušeniu prietočného profilu, či inundačného územia toku, potenciálnemu ohrozeniu kvality podzemných, či povrchových útvarov vôd,27c) je povinný vec bez meškania postúpiť príslušnému orgánu štátnej správy vodného hospodárstva.“.

Poznámky pod čiarou k odkazom 27a až 27c znejú:

„27a) § 7 zákona Národnej rady Slovenskej republiky č. 543/2002 Z. z. o ochrane prírody a krajiny v znení neskorších predpisov.

27b) § 4 zákona Národnej rady Slovenskej republiky č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov.

27c)  Zákon Národnej rady Slovenskej republiky č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).“.

1. Za § 18 sa vkladá § 18a, ktorý vrátane nadpisu znie:

„**§ 18a**

**Oznámenie umiestnenia odpadu v rozpore s týmto zákonom**

**a utajenie totožnosti oznamovateľa**

(1) Oznámiť umiestnenie odpadu v rozpore s týmto zákonom na nehnuteľnosti vlastníka, správcu, nájomcu alebo užívateľa nehnuteľnosti môže, okrem osôb uvedených v § 18 ods. 7, aj každá fyzická osoba alebo právnická osoba. V konaní, ktoré vedie obvodný úrad životného prostredia alebo obec na základe tohto oznámenia, má oznamovateľ postavenie účastníka konania.

(2) Totožnosť oznamovateľa sú obvodný úrad životného prostredia alebo obec povinní utajiť, ak o to oznamovateľ požiada. Každý, komu je totožnosť oznamovateľa známa, je povinný o nej zachovať mlčanlivosť. Oznamovateľ, ktorý požiada o utajenie svojej totožnosti, nemá postavenie účastníka konania.

(3) Oznámenia podľa odseku 1 je možné podať aj prostredníctvom osobitných komunikačných prostriedkov, ktorých použitie upraví ministerstvo všeobecne záväzným právnym predpisom. Ministerstvo prijme všeobecne záväzný právny predpis do 31. marca 2014.

(4) Oznámenie podľa odseku 1 je možné podať aj elektronickými prostriedkami bez podpísania zaručeným elektronickým podpisom.27d) Fyzická osoba v takomto podaní uvedie svoje meno, priezvisko a adresu trvalého pobytu. Právnická osoba v takomto podaní uvedie svoj názov a sídlo; osoba oprávnená konať v jej mene uvedie svoje meno, priezvisko a adresu trvalého pobytu.“.

Poznámka pod čiarou k odkazu 27d znie:

„27d) § 4 zákona č. 215/2002 Z.z. o elektronickom podpise a o zmene a doplnení niektorých zákonov.“.

1. V § 39 ods. 9 sa slová „podľa § 18 ods. 8 alebo 10“ nahrádzajú slovami „podľa § 18 ods. 9 alebo 12“.
2. V § 71 písm. n) sa za slová „tohto zákona“ vkladá čiarka a slová „ak o nich nerozhoduje obec podľa § 72 písm. c),“.
3. § 72 sa dopĺňa písmenom c), ktoré znie:

„c) rozhoduje v správnom konaní vo veciach podľa § 18 ods. 9 až 13“.

1. V § 78 ods. 1 písm. n) sa slová „v rozpore s § 18 ods. 13“ nahrádzajú slovami „v rozpore s § 18 ods. 15 “ a v odseku 2 písm. zi) sa slová „podľa § 18 ods. 8 alebo ods. 10“ nahrádzajú slovami „podľa § 18 ods. 9, 10 alebo 12“.
2. V § 80 ods. 1 písm. o) sa slová „podľa § 18 ods. 8 alebo ods. 10“ nahrádzajú slovami „podľa § 18 ods. 9, 10 alebo 12“.
3. V § 80 ods. 3 písm. a) sa na konci čiarka nahrádza bodkočiarkou a pripájajú sa tieto slová: „obec prejednáva aj priestupok podľa odseku 1 písm. o), ak vedie konanie podľa § 18 ods. 9 alebo 12,“.
4. V § 80 ods. 3 písm. b) sa slová „g) až r)“ nahrádzajú slovami „g) až n), p) a r)“ a na konci sa bodka nahrádza bodkočiarkou a pripájajú sa tieto slová: „obvodný úrad životného prostredia prejednáva aj priestupok podľa odseku 1 písm. o), ak vedie konanie podľa § 18 ods. 10 alebo 12.“.
5. V § 80 ods. 5 písm. a) sa na konci čiarka nahrádza bodkočiarkou a pripájajú sa tieto slová: „príjmom rozpočtu obce sú aj výnosy z pokút uložených za priestupky podľa odseku 1 písm. o), ak obec prejednáva priestupok podľa odseku 3 písm. a),“.
6. V § 80 sa dopĺňa odsekom 6, ktorý znie:

(6) Oznamovateľ podľa § 18a ods. 1 je účastníkom konania podľa § 18 ods. 9 až 13, ktoré vedie obec alebo obvodný úrad životného prostredia na základe jeho oznámenia.“.

**Čl. II**

Zákon Slovenskej národnej rady č. 372/1990 Zb. o priestupkoch v znení zákona č. 445/1990 Zb., zákona č. 524/1990 Zb., zákona č. 266/1992 Zb., zákona č. 295/1992 Zb., zákona č. 511/1992 Zb., zákona č. 237/1993 Z.z., zákona č. 42/1994 Z.z., zákona č. 248/1994 Z.z., zákona č. 249/1994 Z.z., zákona č. 250/1994 Z.z., zákona č. 202/1995 Z.z., zákona č. 207/1995 Z.z., zákona č. 265/1995 Z.z., 285/1995 Z.z., zákona č. 160/1996 Z.z., zákona č. 168/1996 Z.z., zákona č. 143/1998 Z.z., zákona č. 319/1998 Z.z., zákona č. 298/1999 Z.z., zákona č. 313/1999 Z.z., zákona č. 195/2000 Z.z., zákona č. 211/2000 Z.z., zákona č. 367/2000 Z.z., zákona č. 122/2001 Z.z., zákona č. 223/2001 Z.z., zákona č. 253/2001 Z.z., zákona č. 441/2001 Z.z., zákona č. 490/2001 Z.z., zákona č. 507/2001 Z.z., zákona č. 139/2002 Z.z., zákona č. 422/2002 Z.z., zákona č. 190/2003 Z.z., zákona č. 430/2003 Z.z., zákona č. 510/2003 Z.z., zákona č. 515/2003 Z.z., zákona č. 534/2003 Z.z., zákona č. 364/2004 Z.z., zákona č. 533/2004 Z.z., zákona č. 656/2004 Z.z., zákona č. 570/2005 Z.z., zákona č. 650/2005 Z.z., zákona č. 211/2006 Z.z., zákona č. 224/2006 Z.z., zákona č. 250/2007 Z.z., zákona č. 547/2007 Z.z., zákona č. 666/2007 Z.z., zákona č. 86/2008 Z.z., zákona č. 245/2008 Z.z., zákona č. 298/2008 Z.z., zákona č. 445/2008 Z.z., zákona č. 479/2008 Z.z., zákona č. 491/2008 Z.z., zákona č. 8/2009 Z.z., zákona č. 70/2009 Z.z., zákona č. 72/2009 Z.z., zákona č. 191/2009 Z.z., zákona č. 206/2009 Z.z., zákona č. 387/2009 Z.z., zákona č. 465/2009 Z.z., zákona č. 513/2009 Z.z., zákona č. 60/2010 Z.z., zákona č. 433/2010 Z.z., zákona č. 547/2010 Z.z., zákona č. 313/2011 Z.z., zákona č. 362/2011 Z.z., zákona č. 79/2012 Z.z., zákona č. 96/2012 Z.z., zákona č. 31/2013 Z.z., zákona č.80/2013 Z. z. a zákona č. 94/2013 Z. z. sa dopĺňa takto:

§ 72 sa dopĺňa písmenom e), ktoré znie:

„e) fyzické osoby a právnické osoby, ktorým osobitný predpis8d) také postavenie priznáva.“.

Poznámka pod čiarou k odkazu 8d znie:

„8d)  Napríklad § 80 ods. 6 zákona č. 223/2001 Z. z. o odpadoch v znení zákona č.../2013 Z.z.“.

**Čl. III**

Tento zákon nadobúda účinnosť 1. januára 2014.